**Grunddatamodel – Brandsyn, Danske Beredskaber**

Danske Beredskaber (DB) har i 2020 nedsat en arbejdsgruppe med det formål at udvikle en fælles grunddatamodel.

Grunddatamodellen skal sikre en fælles tilgang til anvendelse af begreber, registrering, data og afrapportering omkring udførelse af brandsyn og i sidste ende medvirke til en mere ensartet udførelse af brandsyn. Den udarbejdede grunddatamodel for brandsyn skal herefter danne baggrund for kravspecifikationer til udvikling af nye eller tilpasning af eksisterende brandsynssystemer.

Arbejdsgruppen har afholdt 5 møder via Teams samt været samlet i Odense til et 12/12 møde i juni.

Arbejdsgruppens sammensætning:

* Rasmus Storgaard Petersen, Beredskab Øst
* Jan Lehmann Trekantområdets Brandvæsen
* Per Harris, Hovedstadens Beredskab
* Jan Christiansen, Sydvestjysk Brandvæsen
* Ruben Salqvist, Lolland-Falster Brandvæsen
* Anders Dahl Jensen, Midtjysk Brand & Redning
* Johnny L. Damgård, Østjyllands Brandvæsen
* Jesper Domar Rossen, Beredskab Fyn

Der har i arbejdsgruppen været mange drøftelse. Drøftelser som i særdeleshed har udspring i de 33 anbefalinger om fremtidens brandsyn, hvor særligt begrebs- og definition afklaring efterlyses.

Den første og vigtigste opgave har været en afgrænsning af data. Grunddata er ikke en kravspecifikation eller udvikling af ét bestemt system.

Grunddatamodelen indeholder derfor alene de nødvendig data, som skal sikre at brandsynsobjekter kan oprettes med de rigtige stamdata / oplysninger, udførelsen af varsling og rapportering om brandsyn, kategoriseres iht. gældende lovgivning/tilladelser, mulige sanktionsdata. Samlet set vil det også sikre mulighed for at arbejde med brandsynsdata ud, herunder årlig afrapportering til Beredskabsstyrelsen,

Særligt har det været vigtigt for arbejdsgruppen at der skabes en ensartet mulighed for, at indplacere ”brandsynsobjekterne” efter den korrekte tilladelse / lovgivning, altså DV-plan, DKV-plan, BR Kapitel 7, Tekniske forskrifter, beredskabsloven mv, samt evt. kommende nye love og bekendtgørelser. På den baggrund er der blevet udarbejdet et omfattende bilag, som indplacere gældende lovgivning i kronologisk rækkefølge. Den lovgivningsmæssige del vil fsva. de driftsmæssige foranstaltninger skulle opdateres i takt med at kendskabet til lovgivningen og nye bekendtgørelser og vejledninger udarbejdes i 2. halvår af 2020.08.12

Grunddatamodellen er beskrevet med kraftig inspiration, i DB’s fælles GIS-grunddata model.

Arbejdsgruppen vil naturligt skulle sikre at ny lovgivning indarbejdes, ligesom at drøftelser om definitions- og begrebsafklaring kan indgå i en kommende tilpasning af vejledning om brandsyn, som må forventes udarbejdet af BRS i 2020 med stort bidrag fra DB.